Susie Wang

Susie Wang er en norsk, fri scenekunstgruppe som ble etablert i 2017 av Trine Falch, Martin Langlie, Mona Solhaug og Bo Krister Wallström. Falch og Wallström har bakgrunn i performancekollektivet Baktruppen.

Virke

Horrortrilogi om menneskenaturen (2017–2020)

The Hum (2017) 
Første del av gruppens horrortrilogi hadde tittelen The Hum. Produksjonen hadde premiere på Rom for Dans i Oslo 14. oktober 2017. Stykket fikk svært gode kritikker, og ble fremhevet av anmelderne som nyskapende, interessant og fengslende teater. «Bisarr og fantastisk fiksjon» var overskriften på anmeldelsen i Norsk Shakespeare-tidsskrift. Oppsetningen ble også vist under Heddadagene 2018.

Mumiebrun (2018) 
I 2019 mottok Susie Wang Kritikerprisen for Mumiebrun, som var del to i kompaniets horrortrilogi.

Burnt Toast (2020) 
Våren 2020 hadde horrortrilogiens tredje del premiere på Black Box Teater. Den nye produksjonen hadde tittelen Burnt Toast.

Licht und Liebe (2020) 
Høsten 2020 presenterte Susie Wang forestillingen Licht und Liebe. Forestillingen var en samproduksjon med Kilden Teater og hadde premiere der. Trine Falch ble nominert til den nasjonale Ibsenprisen 2021 for manuset til stykket.

Referanser

Eksterne lenker 
 

Norske teaterkompanier
Etableringer i 2017